ddrg/super_eurlex huggingface dataset:
Sodba Splošnega sodišča z dne 25. junija 2020 – Klymenko/Svet

(Zadeva T-295/19) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2020/C 271/45)

Jezik postopka: francoščina

Stranki

Tožeča stranka: Oleksandr Viktorovych Klymenko (Moskva, Rusija) (zastopnik: M. Phelippeau, odvetnik)

Tožena stranka: Svet Evropske unije (zastopnika: A. Vitro in P. Mahnič, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1) v delu, v katerem je v teh aktih ime tožeče stranke ohranjeno na seznamu oseb, na katere se nanašajo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Oleksandra Viktorovycha Klymenka ohranjeno na seznamu oseb, subjektov in organov, za katere se uporabljajo ti omejevalni ukrepi.

2. Svetu Evropske unije se naloži plačilo stroškov.

(1) UL C 213, 24.6.2019.
Sodba Splošnega sodišča z dne 19. decembra 2019 – Amigüitos pets & life/EUIPO – Société des produits Nestlé (THE ONLY ONE by alphaspirit wild and perfect)

(Zadeva T-40/19) (1)

(Znamka Evropske unije - Postopek z ugovorom - Prijave figurativne znamke Evropske unije THE ONLY ONE by alphaspirit wild and perfect - Prejšnja besedna znamka Evropske unije ONE - Relativni razlogi za zavrnitev - Neobstoj verjetnosti zmede - Člen 8(1)(b) Uredbe (EU) 2017/1001 - Člen 8(5)Uredbe 2017/1001)

(2020/C 61/41)

Jezik postopka: angleščina

Stranke

Tožeča stranka: Amigüitos pets & life, SA (Lorca, Španija) (zastopnik: N. Fernández Fernández-Pacheco, odvetnik)

Tožena stranka: Urad Evropske unije za intelektualno lastnino (zastopnika: G. Sakalaitė-Orlovskienė in J. Crespo Carrillo, agenta)

Druga stranka pred odborom za pritožbe, intervenientka v postopku pred Splošnim sodiščem: Société des produits Nestlé SA (Vevey, Švica) (zastopniki: A. Jaeger-Lenz, A. Lambrecht in C. Elkemann, odvetniki)

Predmet

Tožba zoper odločbo četrtega odbora za pritožbe pri EUIPO z dne 19. novembra 2018 (zadeva R 272/2018-4) v zvezi s postopkom z ugovorom med Société des produits Nestlé in Amigüitos pets & life.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 19. novembra 2018 (zadeva R 272/2018-4) se razveljavi.

2. V preostalem se tožba zavrne.

3. EUIPO nosi svoje stroške in polovico stroškov, ki so nastali Amigüitos pets & life, SA, vključno s stroški postopka pred odborom za pritožbe.

4. Société des produits Nestlé, SA nosi svoje stroške in polovico stroškov, ki so nastali Amigüitos pets & life, vključno s stroški postopka pred odborom za pritožbe.

(1) UL C 93, 11.3.2019.
C 432/54

Sodba Splošnega sodišča z dne 7. novembra 2019 – A9.com/EUIPO (Upodobitev zvonca)

(Zadeva T-240/19) (1)

(Znamka Evropske unije - Prijava figurativne znamke Evropske unije, ki predstavlja zvonec - Absolutni razlog za zavrnitev - Obveznost obrazložitve - Člen 94 Uredbe (EU) 2017/1001 - Neopisnost - Člen 7(1)(b) Uredbe 2017/1001)

(2019/C 432/63)

Jezik postopka: angleščina

Stranki

Tožeča stranka: A9.com, Inc. (Palo Alto, Kalifornija, Združene države) (zastopniki: A. Klett, C. Mikyska in R. Walther, odvetniki)

Tožena stranka: Urad Evropske unije za intelektualno lastnino (zastopnika: L. Rampini in H. O’Neill, agenta)

Predmet

Tožba zoper odločbo drugega odbora za pritožbe pri EUIPO z dne 4. februarja 2019 (zadeva R 1309/2018-2) v zvezi z zahtevo za registracijo figurativnega znaka, ki predstavlja zvonec, kot znamke Evropske unije.

Izrek

1. Tožba se zavrne.

2. A9.com, Inc. se naloži plačilo stroškov.

(1) UL C 213, 24.6.2019.
C 2/29

Sodba Splošnega sodišča z dne 27. oktobra 2021 – WM/Komisija

(Zadeva T-411/18) (1)

(Javni uslužbenci - Uradniki - Zaposlovanje - Razpis natečaja - Javni natečaj EPSO/AD/338/17 - Odločitev natečajne komisije, da tožeče stranke ne pripusti k naslednji fazi natečaja - Člena 21 in 26 Listine o temeljnih pravicah - Člen 1d(1), (4) in (5) Kadrovskih predpisov - Razumne prilagoditve - Načelo prepovedi diskriminacije na podlagi invalidnosti - Direktiva 2000/78/ES - Odgovornost - Premoženjska in nepremoženjska škoda)

(2022/C 2/37)

Jezik postopka: angleščina

Stranki

Tožeča stranka: WM (zastopnik: B. Entringer, odvetnik)

Tožena stranka: Evropska komisija (zastopnika: T. S. Bohr in D. Milanowska, agenta)

Predmet

Predlog na podlagi člena 270 PDEU zaradi, prvič, razglasitve ničnosti odločbe komisije javnega natečaja EPSO/AD/338/17 z dne 27. septembra 2017, da tožeče stranke ne pripusti k naslednji fazi natečaja, ter odločbe organa za imenovanja z dne 19. aprila 2018, s katero je bila zavrnjena pritožba tožeče stranke, in zaradi, drugič, povrnitve škode, ki naj bi zaradi teh odločb nastala tožeči stranki.

Izrek

1. Tožba se zavrne.

2. Vsaka stranka nosi svoje stroške.

(1) UL C 61, 24.2.2020.
Sodba Splošnega sodišča z dne 30. novembra 2022 – Avstrija/Komisija

(Zadeva T-101/18) (1)

(Državne pomoči - Jedrska industrija - Pomoč, ki jo Madžarska namerava izvajati za razvoj dveh novih jedrskih reaktorjev na lokaciji Paks - Sklep, s katerim je bila pomoč s pridržkom spoštovanja nekaterih zavez razglašena za združljivo z notranjim trgom - Člen 107(3)(c) PDEU - Skladnost pomoči s pravom Unije, ki ni pravo državnih pomoči - Neločljiva povezava - Spodbujanje jedrske energije - Člen 192, prvi odstavek, Pogodbe Euroatom - Načelo varstva okolja, načelo „plača povzročitelj obremenitve“, previdnostno načelo in trajnostno načelo - Določitev zadevne gospodarske dejavnosti - Nedelovanje trga - Izkrivljanje konkurence - Sorazmernost pomoči - Potreba po posredovanju države - Določitev elementov pomoči - Postopek javnega naročanja - Obveznost obrazložitve)

(2023/C 35/50)

Jezik postopka: nemščina

Stranke

Tožeča stranka: Republika Avstrija (zastopniki: J. Schmoll, F. Koppensteiner, M. Klamert in T. Ziniel, agenti, skupaj s H. Kristoferitschem, odvetnikom)

Tožena stranka: Evropska komisija (zastopniki: K. Blanck, K. Herrmann in P. Němečková, agenti)

Intervenientka v podporo tožeče stranke: Veliko vojvodstvo Luksemburg (zastopniki: A. Germeaux in T. Schell, agenti, skupaj s P. Kinsch, odvetnikom)

Intervenienti v podporo tožene stranke: Češka republika (zastopniki: M. Smolek, J. Vláčil, T. Müller, J. Pavliš in L. Halajová, agenti), Francoska republika (zastopnika: E. de Moustier in P. Dodeller, agenta), Madžarska (zastopniki: M. Fehér, agent, skupaj s P. Nagy, N. Gràcia Malfeito, B. Karsai, odvetniki in C. Bellamy, KC), Republika Poljska (zastopnik: B. Majczyna, agent), Slovaška republika (zastopnica: S. Ondrášiková, agentka), Združeno kraljestvo Velika Britanija in Severna Irska (zastopniki: F. Shibli, L. Baxter in S. McCrory, agenti, skupaj s T. Johnston, barrister)

Predmet

Republika Avstrija s tožbo na podlagi člena 263 PDEU predlaga razglasitev ničnosti Sklepa Komisije (EU) 2017/2112 z dne 6. marca 2017 o ukrepu/shemi pomoči/državni pomoči SA.38454 – 2015/C (ex 2015/N), ki jo Madžarska namerava izvesti za podporo razvoju dveh novih jedrskih reaktorjev v jedrski elektrarni Paks II (UL 2017, L 317, str. 45).

Izrek

1. Tožba se zavrne.

2. Republika Avstrija nosi svoje stroške in stroške Evropske komisije.

3. Češka republika, Francoska republika, Veliko vojvodstvo Luksemburg, Madžarska, Republika Poljska, Slovaška republika in Združeno kraljestvo Velika Britanija in Severna Irska nosijo svoje stroške.

(1) UL C 152, 30.4.2018.
Sodba Splošnega sodišča z dne 14. julija 2021 – Cabello Rondón/Svet

(Zadeva T-248/18) (1)

(Skupna zunanja in varnostna politika - Omejevalni ukrepi, sprejeti glede na razmere v Venezueli - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Vpis imena tožeče stranke na sezname - Ohranitev imena tožeče stranke na seznamih - Obveznost obrazložitve - Pravica do obrambe - Načelo dobrega upravljanja - Pravica do učinkovitega sodnega varstva - Napaka pri presoji - Svoboda izražanja)

(2021/C 349/34)

Jezik postopka: angleščina

Stranki

Tožeča stranka: Diosdado Cabello Rondón (Caracas, Venezuela) (zastopnika: L. Giuliano in F. Di Gianni, odvetnika)

Tožena stranka: Svet Evropske unije (zastopniki: S. Kyriakopoulou, P. Mahnič, V. Piessevaux in A. Antoniadis, agenti)

Predmet

Tožba na podlagi člena 263 PDEU za razglasitev ničnosti, prvič, Sklepa Sveta (SZVP) 2018/90 z dne 22. januarja 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 16 I, str. 14) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/88 z dne 22. januarja 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 16 I, str. 6) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Diosdadu Cabellu Rondónu se naloži plačilo stroškov.

(1) UL C 200, 11.6.2018.
2.

Družbi Rubycon Corp. in Rubycon Holdings Co. Ltd nosita svoje stroške in stroške Evropske komisije.
2.

Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV in CarePool Hannover GmbH se naloži, da poleg svojih stroškov nosita stroške, ki so jih priglasili Evropska komisija, Diakonisches Werk evangelischer Kirchen in Niedersachsen eV, Arbeiterwohlfahrt Bezirksverband Hannover eV, Arbeiterwohlfahrt Bezirksverband Braunschweig eV in drugi intervenienti, katerih imena so navedena v prilogi.
Sodba Splošnega sodišča z dne 30. junija 2021 – Global Silicones Council in drugi/ECHA

(Zadeva T-519/18) (1)

(REACH - Priprava seznama snovi, ki bodo morda vključene v Prilogo XIV k Uredbi (ES) št. 1907/2006 - Vključitev oktametilciklotetrasiloksana (D4), dekametilciklopentasiloksana (D5) in dodekametilcikloheksasiloksana (D6) na ta seznam - Člena 57 in 59 Uredbe št. 1907/2006 - Priloga XIII k Uredbi št. 1907/2006 - Odločanje na podlagi dokazne moči - Očitna napaka pri presoji - Sorazmernost)

(2021/C 329/20)

Jezik postopka: angleščina

Stranke

Tožeče stranke: Global Silicones Council (Washington, DC, Združene države) in 6 drugih tožečih strank, katerih imena so v prilogi k sodbi (zastopnika: R. Cana in D. Abrahams, odvetnika)

Tožena stranka: Evropska agencija za kemikalije (zastopniki: M. Heikkilä, W. Broere in A. Hautamäki, agenti)

Intervenientka v podporo tožečih strank: American Chemistry Council, Inc. (ACC) (Washington) (zastopnika: K. Nordlander in C. Grobecker, odvetnika)

Intervenientki v podporo tožene stranke: Zvezna republika Nemčija (zastopniki: J. Möller, D. Klebs, S. Heimerl in S. Costanzo, agenti), Evropska komisija (zastopnika: L. Haasbeek in R. Lindenthal, agenta)

Predmet

Predlog na podlagi člena 263 PDEU, naj se v celoti ali deloma za nično razglasi Odločba ECHA z dne 27. junija 2018 o vključitvi oktametilciklotetrasiloksana (D4), dekametilciklopentasiloksana (D5) in dodekametilcikloheksasiloksana (D6) na seznam snovi, ki bodo morda vključene v Prilogo XIV k Uredbi (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL 2006, L 396, str. 1).

Izrek

1. Tožba se zavrne.

2. Global Silicones Council in druge tožeče stranke, katerih imena so v prilogi, nosijo svoje stroške in stroške Evropske agencije za kemikalije (ECHA).

3. Zvezna republika Nemčija, Evropska komisija in American Chemistry Council, Inc. (ACC) nosijo svoje stroške.

(1) UL C 399, 5.11.2018.
C 35/42

Sodba Splošnega sodišča z dne 9. decembra 2020 – Repsol/EUIPO – Basic (BASIC)

(Zadeva T-722/18) (1)

(Znamka Evropske unije - Postopek za razglasitev ničnosti - Figurativna znamka Evropske unije BASIC - Prejšnji nacionalni trgovski imeni basic in basic AG - Relativni razlogi za zavrnitev - Uporaba znaka, ki nima samo lokalnega pomena, v gospodarskem prometu - Člen 8(4) in člen 53(1)(c) Uredbe (ES) št. 207/2009 (postala člen 8(4) in člen 60(1)(c) Uredbe (EU) 2017/1001) - Razglasitev delne ničnosti - Odločba, sprejeta po tem, ko je Splošno sodišče prejšnjo odločbo razveljavilo - Vrnitev zadeve odboru za pritožbe - Nepristojnost organa, ki je vrnil zadevo - Člen 1d Uredbe (ES) št. 216/96 - Nasprotna tožba)

(2021/C 35/54)

Jezik postopka: angleščina

Stranke

Tožeča stranka: Repsol, SA (Madrid, Španija) (zastopnika: J.-B. Devaureix in J. C. Erdozain López, odvetnika)

Tožena stranka: Urad Evropske unije za intelektualno lastnino (zastopnika: H. O’Neill in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Basic AG Lebensmittelhandel (München, Nemčija) (zastopnik: D. Altenburg, odvetnik)

Predmet

Tožba zoper odločbo prvega odbora EUIPO za pritožbe z dne 22. avgusta 2018 (zadeva R 178/2018 2) v zvezi s postopkom za razglasitev ničnosti med družbo Basic Lebensmittelhandel in družbo Repsol.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 22. avgusta 2018 (zadeva R 178/2018-2) se razveljavi.

2. Postopek z nasprotno tožbo se ustavi.

3. EUIPO in družba Basic AG Lebensmittelhandel poleg svojih stroškov nosita vsak polovico stroškov družbe Repsol, SA.

(1) UL C 54, 11.2.2019.
2.

Točke od 9.1 do 9.3 Sklepa Evropske centralne banke (ECB) ECB/SSM/2017-R0MUWSFPU8MPRO8K5P83/248 z dne 19. decembra 2017, točke od 9.1 do 9.3 Sklepa ECB-SSM-2018-FRBNP-17 z dne 26. aprila 2018 in točke od 8.1. do 8.4 Sklepa ECB ECB-SSM-2019-FRBNP-12 z dne 14. februarja 2019 se razglasijo za nične.
Sodba Splošnega sodišča z dne 13. maja 2020 – Talanton/Komisija

(Zadeva T-195/18) (1)

(Arbitražna klavzula - Sedmi okvirni program za raziskave, tehnološki razvoj in predstavitvene dejavnosti (2007-2013) - Pogodba Perform - Upravičeni stroški - Delno vračilo plačanih zneskov - Zloraba pogodbenih pravic - Načelo dobre vere - Legitimna pričakovanja - Dokazno breme - Nasprotna tožba)

(2020/C 215/33)

Jezik postopka: grščina

Stranki

Tožeča stranka: Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Grčija) (zastopnika: K. Damis in M. Angelopoulos, odvetnika)

Tožena stranka: Evropska komisija (zastopniki: R. Lyal in A. Kyratsou, agenta, skupaj z G. Gerapetritisom, odvetnikom)

Predmet

Prvič, predlog na podlagi člena 272 PDEU za ugotovitev, da so stroški, ki jih je tožeča stranka prijavila glede sporazuma o dodelitvi nepovratnih sredstev št. 215952, ki se nanaša na izvedbo projekta „A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases“ in ki je bil sklenjen v povezavi s Sedmim okvirnim programom za raziskave, tehnološki razvoj in predstavitvene dejavnosti (2007-2013), upravičeni in da so z zahtevo Komisije, naj se na podlagi tega sporazuma o dodelitvi nepovratnih sredstev vrneta zneska v višini 481 835,56 EUR in 29 694,10 EUR, kršene pogodbene obveznosti iz tega sporazuma, in drugič, nasprotna tožba, s katero se predlaga, naj se tožeči stranki naloži plačilo zneska 481 835,56 EUR z obrestmi.

Izrek

1. Tožba se zavrne.

2. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se naloži, naj Evropski komisiji iz naslova neupravičenih stroškov vrne znesek 481 835,56 EUR z zamudnimi obrestmi po stopnji 3,5 % od 26. februarja 2018.

3. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se naloži, naj Komisiji iz naslova pavšalne odškodnine plača znesek 29 694,10 EUR z zamudnimi obrestmi po stopnji 3,5 % od 26. februarja 2018.

4. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se naloži plačilo stroškov.

(1) UL C 211, 18.6.2018.
C 230/25

Sodba Splošnega sodišča z dne 28. maja 2020 – Diesel/EUIPO – Sprinter megacentros del deporte (Prikaz ukrivljene in oglate črte)

(Zadeva T-615/18) (1)

(Znamka Evropske unije - Postopek z ugovorom - Prijava figurativne znamke Evropske unije, ki prikazuje ukrivljeno in oglato črto - Prejšnja figurativna znamka Evropske unije, ki prikazuje veliko črko „D“ in prejšnja mednarodna figurativna znamka, ki prikazuje oglato črto - Relativni razlog za zavrnitev - Resna in dejanska uporaba prejšnje znamke - Člen 42(2) Uredbe (ES) št. 207/2009 (postal člen 47(2) Uredbe (EU) 2017/1001))

(2020/C 230/31)

Jezik postopka: angleščina

Stranke

Tožeča stranka: Diesel SpA (Breganze, Italija) (zastopnika: A. Parassina in A. Giovannardi, odvetnika)

Tožena stranka: Urad Evropske unije za intelektualno lastnino (zastopnika: J. Ivanauskas in H. O’Neill, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Sprinter megacentros del deporte, SL (Elche, Španija) (zastopnika: S. Malynicz, QC, in T. Austen, barrister)

Predmet

Tožba zoper odločbo petega odbora za pritožbe pri EUIPO z dne 3. avgusta 2018 (zadeva R 2657/2017-5) v zvezi s postopkom z ugovorom med družbama Diesel in Sprinter megacentros del deporte.

Izrek

1. Odločba petega odbora za pritožbe pri Urad Evropske unije za intelektualno lastnino (EUIPO) z dne 3. avgusta 2018 (zadeva R 2657/2017-5) se razveljavi v delu, v katerem se nanaša na prejšnjo znamko št. 583708 za „kavbojke za moške in ženske“ ter „čevlje“ iz razreda 25.

2. V preostalem se tožba zavrne.

3. Družba Diesel SpA, EUIPO in družba Sprinter megacentros del deporte, SL nosita svoje stroške.

(1) UL C 455, 17.12.2018.
Sodba Splošnega sodišča z dne 5. februarja 2020 – Hickies/EUIPO (oblika vezalke)

(Zadeva T-573/18) (1)

(Znamka Evropske unije - Prijava tridimenzionalne znamke Evropske unije - Oblika vezalke - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (EU) 2017/1001 - Varstvo pravice v zvezi s prejšnjim modelom - Dokazi, ki so bili prvič predloženi pred Splošnim sodiščem)

(2020/C 95/31)

Jezik postopka: angleščina

Stranki

Tožeča stranka: Hickies, Inc. (New York, New York, Združene države) (zastopnici: I. Fowler, solicitor, in S. Petivlasova, odvetnica)

Tožena stranka: Urad Evropske unije za intelektualno lastnino (zastopnik: H. O’Neill, agent)

Predmet

Tožba zoper odločbo petega odbora za pritožbe pri EUIPO z dne 28. junija 2018 (zadeva R 2693/2017-5) v zvezi z zahtevo za registracijo tridimenzionalnega znaka v obliki vezalke kot znamke Evropske unije.

Izrek

1. Tožba se zavrne.

2. Družbi Hickies, Inc. se naloži plačilo stroškov.

(1) UL C 408, 12.11.2018.
Sodba Splošnega sodišča z dne 12. februarja 2020 – Kanyama/Svet

(Zadeva T-167/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti)

(2020/C 103/28)

Jezik postopka: francoščina

Stranki

Tožeča stranka: Célestin Kanyama (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile in S. Van Overmeire, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19) v delu, v katerem se nanaša na tožečo stranko.

Izrek

1. Tožba se zavrne.

2. Célestinu Kanyami se naloži plačilo stroškov.

(1) UL C 161, 7.5.2018.
Sodba Splošnega sodišča z dne 24. septembra 2019 – Yanukovych/Svet

(Zadeva T-300/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranka na seznamu - Obveznost Sveta, da preveri, ali je bila odločba organa tretje države sprejeta ob upoštevanju pravice do obrambe in pravice do učinkovitega sodnega varstva)

(2019/C 423/44)

Jezik postopka: angleščina

Stranki

Tožeča stranka: Viktor Feodorovych Yanukovych (Rostov na Donu, Rusija) (zastopniki: T. Beazley, QC, E. Dean in J. Marjason-Stamp, barristers)

Tožena stranka: Svet Evropske unije (zastopnika: P. Mahnič in J.-P. Hix, agenta)

Predmet

Predlog na podlagi člena 263 PDEU za razglasitev Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 5), v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini, se razglasita za nična v delu, v katerem je bilo ime Viktorja Feodorovycha Yanukovycha ohranjeno na seznamu oseb, subjektov in organov, za katere veljajo omejevalni ukrepi.

2. Svet Evropske unije nosi stroške postopka.

(1) UL C 231, 2.7.2018.